301 Manor Gardens | LekkeSlaap
301 Manor Gardens: Hooffoto's
Adres: Compensation Beach-weg 102b, Ballito, 4420, KwaZulu-Natal
301 Manor Gardens is professioneel gemeubileer en stel gaste in staat om 'n ontspannende wegbreek aan die asemrowende Noordkus van KwaZulu-Natal te geniet. Die hoë gehalte, ongeëwenaarde geriewe en ligging van dié woonstel verseker dat dit een van die mees gewilde vakansieverblyf-opsies in Ballito is. Gaste het direkte toegang tot die strand en daar is hipermoderne sekuriteit.
Die hoofslaapkamer bied toegang tot 'n stoep met 'n lieflike uitsig oor die see, en beskik oor 'n koninggrootte-bed en 'n en suite-badkamer met 'n bad, stort, toilet en dubbelwasbak. Die kamer het ook 'n 40" LCD-TV. Die tweede slaapkamer het 'n koningingrootte-bed en 'n en suite-badkamer met 'n stort, toilet en wasbak. Die derde slaapkamer het 2 enkelbeddens en'n en suite-badkamer met 'n stort, toilet en wasbak.
Die oopplan-kombuis is ten volle toegerus met 'n yskas, vrieskas, stoof, oond, uitsuigwaaier en 'n mikrogolfoond, sowel as oorgenoeg breekware en eetgerei. Daar is ook 'n Nespresso-koffiemasjien, skottelgoedwasser, wasmasjien en tuimeldroër. Die sitkamer spog met 'n 55" LCD-TV, 'n DVD-speler en DStv-kanale. 'n Volledige pakket sluit Catch Up en Box Office in. Die oopplan-eetkamer het 'n etenstafel met sitplek vir 6.
Ander geriewe sluit lugversorging met individuele kontroles in elke kamer in. Daar is draagbare lugversorgers in die hoofslaapkamer en sitkamer. Die eenheid beskik ook oor optiesevesel-internet. 'n Bababedjie, strandtentjie en 2 groot strandsambrele word voorsien, sowel as 'n visvangstok en lokaas. Gaste moet hulle eie visvanglisensies uitneem.
Buite is daar 'n stoep met buitemeubels en 'n gasbraai, en dit kyk uit oor die strand. Daar is 2 sonstoele om op te ontspan. Die kompleks het 24 uur-sekuriteit, 'n swembad en onderdakparkeerplek vir 2 voertuie.
Matriek- en studentebesprekings word nie toegelaat nie. 'n Skoonmaakdiens word in die week voorsien.
’n Bespreking by 301 Manor Gardens sluit in:
Compensation Beach-weg 102b, Ballito, 4420, KwaZulu-Natal
https://d288tngog90ix0.cloudfront.net/AAEAAQAAAAAAAAAAAAAApEgyeEIs4AokVUxZb4Ezd59nDOMhPTxPXcZssgFkQi91YM5008?w=1440&h=960&fit=crop&auto=format Vanaf R2 350 per nag (plek vir 6) 102b Compensation Beach Road Ballito 4420 KwaZulu-Natal 086 999 0018 14:00-19:00 10:00 -29.53199 31.22275